**โครงการ** **การเฝ้าระวังการบริโภคผลิตภัณฑ์สุขภาพชุมชน**

**ตำบลสุคิริน อำเภอสุคิริน จังหวัดนราธิวาส ปี 2560**

**หลักการและเหตุผล**

ผลิตภัณฑ์สุขภาพ ได้แก่ยา อาหาร เครื่องสำอาง เครื่องมือแพทย์ วัตถุอันตรายในบ้านเรือนและวัตถุเสพติด เป็นสิ่งที่ประชาชนบริโภคตั้งแต่ตื่นนอนจนเข้านอน การบริโภคผลิตภัณฑ์ที่ไม่มีคุณภาพหรือบริโภคไม่ถูกต้องเหมาะสม ล้วนนำมาซึ่งความเจ็บป่วยและที่ร้ายแรง อาจนำมาถึงขั้นเสียชีวิตเช่นอาหารปนเปื้อนสารห้ามใช้หรือมีจุลินทรีที่ทำให้เกิดโรค เครื่องสำอางที่มีสารห้ามใช้ การใช้ยาผิดหรือใช้ยาที่ไม่มีคุณภาพ มาตรฐาน ยาปลอม การบริโภคอาหารที่ไม่เหมาะสม ทำให้เกิดโรคตั้งแต่ระบบทางเดินอาหาร โรคไต โรคมะเร็ง โรคหลอดเลือดและหัวใจ โรคเบาหวาน โรคความดันโลหิตสูงและโรคอื่นๆอีกมากมาย ขณะเดียวกันเทคโนโลยีมีความก้าวหน้า ผู้บริโภคสามารถเข้าถึงข้อมูลได้อย่างรวดเร็วทางอินเตอร์เน็ต การโฆษณาทางสื่อวิทยุ โทรทัศน์และสิ่งพิมพ์ต่างๆ ทำให้เกิดความเสี่ยงจากการบริโภคยาที่ไม่มีทะเบียน ยาปลอม รวมถึงการบริโภคยาโดยไม่อยู่ในการดูแลของแพทย์หรือเภสัชกร นอกจากนี้ยังพบว่าร้านชำในชุมชนมีการจำหน่ายยาชุดยาอันตรายและยาลูกกลอนที่มีการนำสเตียรอยด์มาผสม เพื่อให้ประชาชนหลงเชื่อว่าเป็นยาที่ดี รักษาโรคได้หายทันใจ ทำให้ประชาชนได้รับพิษจากเสตียรอยด์ รวมถึงปัจจุบันมีการแข่งขันที่สูงในทางการค้าทำให้มีการโฆษณาในลักษณะที่โอ้อวดเกินความจริงหรือทำให้เกิดความเข้าใจผิดในสาระสำคัญ ผลที่ตามมาคือเกิดการบริโภคที่ไม่เหมาะสม ไม่จำเป็นและบางครั้งเกิดอันตรายจากการบริโภค เช่นคนที่มีปัญหาด้านสุขภาพที่ต้องได้รับการรักษาดูแลต่อเนื่อง เมื่อหลงเชื่อโฆษณาหันมาบริโภคผลิตภัณฑ์ที่มีการโฆษณาแล้วละเลยวิธีการรักษาที่ถูกต้อง อาจทำให้โรคมีความรุนแรงขึ้นจนเป็นอันตรายถึงชีวิตได้ ปัญหาที่กล่าวมาแล้วข้างต้นส่วนใหญ่ล้วนเกิดจากการบริโภคทั้งสิ้น หากผู้บริโภคขาดความรู้เกี่ยวกับการเลือกบริโภคผลิตภัณฑ์อย่างเหมาะสม ปลอดภัยหรือขาดความตระหนักในสิทธิของผู้บริโภค

ดังนั้น รพ.สต.สว.นอกร่วมกับรพ.สต.ในเขตรับผิดชอบในพื้นที่ตำบลสุคิรินจึงได้จัดทำโครงการ

การเฝ้าระวังป้องกันโรคที่เกิดจากการบริโภคผลิตภัณฑ์สุขภาพที่ไม่ปลอดภัย เพื่อส่งเสริมและพัฒนาศักยภาพให้ประชาชนและกลุ่มเครือข่ายต่างๆในชุมชนได้มีความรู้ และมีส่วนร่วมในการติดตามเฝ้าระวังผลิตภัณฑ์ต่างๆที่ประชาชนต้องบริโภคและใช้ในชีวิตประจำวัน จนเกิดความตระหนักในสิทธิของผู้บริโภค ตลอดจนสามารถเลือกซื้อ เลือกบริโภคผลิตภัณฑ์สุขภาพได้อย่างถูกต้องและเหมาะสม ผู้บริโภคมีความปลอดภัยไม่เกิดการเจ็บป่วยด้วยสาเหตุจากการบริโภค อันจะส่งผลให้ชุมชนเข้มแข็งและมีคุณภาพชีวิตที่ดีต่อไป

**วัตถุประสงค์**

๑.เพื่อให้ประชาชนและกลุ่มเครือข่ายต่างๆในชุมชนได้มีความรู้ในการเลือกบริโภคผลิตภัณฑ์

สุขภาพได้อย่างถูกต้องเหมาะสม

๒.เพื่อเฝ้าระวังการโฆษณาผลิตภัณฑ์สุขภาพที่มีข้อความลักษณะโอ้อวดเกินจริง

๓.เพื่อให้ชุมชนมีส่วนร่วมในการเฝ้าระวังและการป้องกันโรคที่เกิดจากการบริโภคผลิตภัณฑ์

สุขภาพที่ไม่ปลอดภัย

**เป้าหมาย**

๑.ผู้ประกอบการร้านชำ จำนวน 25 ร้าน

(รพ.สต.สว.นอก จำนวน 5 ร้าน รพ.สต.บ้านน้ำตก 8 ร้าน

รพ.สตจุฬาภรณ์พัฒนา 12 จำนวน 10 ร้าน รพ.สุคิริน 2 ร้าน

๒.กลุ่มแม่บ้าน กลุ่มละ 2 คน ( 4 กลุ่ม) รวม 8 คน

3.กลุ่มอสม. หมู่ละ 2 คน (11 หมู่) รวม 22 คน

รวมกลุ่มเป้าหมายทั้งสิ้น 55 คน

**วิธีการดำเนินการ**

**ขั้นเตรียมการ**

๑.จัดทำแผนการดำเนินงานโครงการ

๒.เขียนโครงการเสนอขออนุมัติ

๓.ประสานงาน ประชุมเจ้าหน้าที่ อสม.เพื่อชี้แจงรายละเอียดและวัตถุประสงค์โครงการ

๔.จัดเตรียมอุปกรณ์ในการอบรมให้ความรู้และการออกตรวจร้านค้า ร้านชำ เพื่อเฝ้าระวังผลิตภัณฑ์สุขภาพที่ไม่ปลอดภัย ได้แก่

-จัดทำป้ายไวนิลโครงการ

-แบบสอบถามความรู้เบื้องต้นเกี่ยวกับผลิตภัณฑ์สุขภาพ (การคุ้มครองผู้บริโภคด้านสาธารณสุข)

-แบบฟอร์มการสำรวจ ตรวจร้านชำเพื่อทำการเฝ้าระวังผลิตภัณฑ์สุขภาพที่ไม่ปลอดภัย

**ขั้นดำเนินการ**

๑.อบรมให้ความรู้แก่กลุ่มเป้าหมาย จำนวน 1 วัน

๒.ออกตรวจร้านชำ เพื่อสาธิตเป็นตัวอย่าง จำนวน 1 ร้าน

๓.สรุปผลการตรวจร้านชำให้ผู้เข้าร่วมประชุมได้มีการแลกเปลี่ยนเรียนรู้

**ขั้นประเมินผล**

1.ประเมินผลการทดสอบความรู้กลุ่มเป้าหมาย

2.สรุปรายงานผลการโครงการ

**ระยะเวลาดำเนินการ**

๑ มกราคม ๒๕60 – ๓๐ กันยายน ๒๕60

**งบประมาณ**

ขอสนับสนุนงบประมาณจากกองทุนหลักประกันสุขภาพองค์การบริหารส่วนตำบลสุคิริน

ปี งบประมาณ ๒๕60 ดังนี้

๑.ค่าจัดทำป้ายไวนิล จำนวน 1 ป้าย เป็นเงิน 800 บาท

2.ค่าอาหารว่างและเครื่องดื่ม

-อบรมกลุ่มเป้าหมาย คนละ ๒๕ บาทX๒ มื้อX55 คน เป็นเงิน 2,750 บาท

3.ค่าอาหารกลางวัน

-อบรมกลุ่มเป้าหมาย คนละ ๕0 บาทX1 มื้อX55 คน เป็นเงิน 2,750 บาท

4.ค่าวัสดุ (ปากกา สมุด ) เป็นเงิน 1,500 บาท 5.ค่าวิทยากร ชั่วโมงละ 300 บาทx6 ชม. เป็นเงิน 1,800 บาท

**รวมเป็นเงินทั้งสิ้น จำนวน 9,600 บาท (-เก้าพันหกร้อยบาทถ้วน-)**

**การประเมินผล**

๑.ประชาชนและกลุ่มเครือข่ายต่างๆในชุมชนมีความรู้และสามารถเลือกบริโภคผลิตภัณฑ์

สุขภาพได้อย่างถูกต้องเหมาะสม ไม่ต่ำกว่าร้อยละ ๘๐

๒.ประชาชนมีความรู้และมีความเข้าใจในคุณภาพผลิตภัณฑ์สุขภาพที่ถูกต้อง ไม่หลงเชื่อการ

โฆษณาที่มีลักษณะโอ้อวดเกินจริง

๓.ร้านชำในชุมชน ได้รับการพัฒนาศักยภาพและนำสินค้าที่มีคุณภาพ ปลอดภัย ได้มาตรฐาน

มาจำหน่าย คลอบคลุมร้อยละ ๑๐๐

๔.ชุมชนมีส่วนร่วมในการเฝ้าระวังและการป้องกันโรคที่เกิดจากการบริโภคผลิตภัณฑ์สุขภาพที่ไม่ปลอดภัย

**ผลที่คาดว่าจะได้รับ**

๑.ประชาชนและกลุ่มเครือข่ายต่างๆในชุมชนได้รับการส่งเสริมและพัฒนาศักยภาพให้มีความรู้

สามารถเลือกซื้อ เลือกบริโภคผลิตภัณฑ์สุขภาพได้อย่างถูกต้องและสมประโยชน์ เกิดความตระหนักในสิทธิของผู้บริโภค

๒. ประชาชนและกลุ่มเครือข่ายต่างๆในชุมชน มีส่วนร่วมในการติดตามเฝ้าระวังผลิตภัณฑ์

สุขภาพ ผู้บริโภคมีความปลอดภัยไม่เกิดการเจ็บป่วยด้วยสาเหตุจากการบริโภค

๓.ชุมชนเข็มแข็งสามารถดำเนินงานคุ้มครองผู้บริโภคได้อย่างยั่งยืน เป็นการเพิ่มคุณภาพชีวิตที่ดีให้กับประชาชนในชุมชน

**ผู้รับผิดชอบโครงการ**

โรงพยาบาลส่งเสริมสุขภาพตำบลสว.นอก

**ผู้เสนอโครงการ**

(นางสาวอภิรดี ศรีสุวรรณ์)

นักวิชาการสาธารณสุข ชำนาญการ

## ผู้เห็นชอบโครงการ

(นายวิทยา นุชนานนท์เทพ) (นายสารสิทธิ์ มารูวี)

สาธารณสุขอำเภอสุคิริน ปลัดองค์การบริหารส่วนตำบลสุคิริน

## ผู้อนุมัติโครงการ

(นายเกียรติศักดิ์ ปัทมินทร์)

ประธานกองทุนหลักประกันสุขภาพองค์การบริหารส่วนตำบลสุคิริน

**แผนปฏิบัติการ โครงการ การป้องกันโรคที่เกิดจากการบริโภคผลิตภัณฑ์สุขภาพที่ไม่ปลอดภัย**

**โรงพยาบาลส่งเสริมสุขภาพตำบลสว.นอก อำเภอสุคิริน จังหวัดนราธิวาส**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **กิจกรรม** | **ต.ค** | **พ.ย** | **ธ.ค** | **ม.ค** | **ก.พ** | **มี.ค** | **เม.ย** | **พ.ค** | **มิ.ย** | **ก.ค** | **ส.ค** | **ก.ย** | **ผู้รับผิดชอบ** |
| **ขั้นเตรียมการ**  ๑.จัดทำแผนการดำเนินงานโครงการ |  |  |  |  |  |  |  |  |  |  |  |  | นส.อภิรดี ศรีสุวรรณ์ |
| ๒.เขียนโครงการเสนอขออนุมัติ |  |  |  |  |  |  |  |  |  |  |  |  |  |
| ๓.ประชุมผู้นำชุมชน สมาชิกอบต. ประธานกลุ่มแม่บ้าน อสม.เพื่อชี้แจงรายละเอียดและวัตถุประสงค์โครงการ |  |  |  |  |  |  |  |  |  |  |  |  | นส.อภิรดี ศรีสุวรรณ์ |
| ๔.จัดเตรียมอุปกรณ์ในการอบรมให้ความรู้และการออกตรวจร้านค้า ร้านชำ |  |  |  |  |  |  |  |  |  |  |  |  | นส.อภิรดี ศรีสุวรรณ์ |
| ๕.จัดทำแผนการปฏิบัติงาน |  |  |  |  |  |  |  |  |  |  |  |  | นส.อภิรดี ศรีสุวรรณ์ |
| ๖.ประชาสัมพันธ์การดำเนินการอบรมให้ความรู้ การออกตรวจร้านชำให้  กลุ่มเป้าหมายทราบ |  |  |  |  |  |  |  |  |  |  |  |  | นส.อภิรดี ศรีสุวรรณ์ |
| **ขั้นดำเนินการ**  ๑.ดำเนินการอบรมให้ความรู้แก่กลุ่มเป้าหมาย  ๒.ดำเนินการตรวจสอบผลิตภัณฑ์สุขภาพ |  |  |  |  |  |  |  |  |  |  |  |  | นส.อภิรดี ศรีสุวรรณ์ |
| ๓.ดำเนินการอบรมเชิงปฏิบัติการอสม.ผู้ช่วยตรวจร้านชำ  -สำรวจจัดทำฐานข้อมูลร้านชำ  -ออกสำรวจ ตรวจร้านชำตามแผน |  |  |  |  |  |  |  |  |  |  |  |  | นส.อภิรดี ศรีสุวรรณ์ |
| **ขั้นประเมินผล**  -ประเมินผลการทดสอบความรู้กลุ่มเป้าหมาย |  |  |  |  |  |  |  |  |  |  |  |  | นส.อภิรดี ศรีสุวรรณ์ |
| -สรุปรายงานผลการตรวจร้านชำ |  |  |  |  |  |  |  |  |  |  |  |  | นส.อภิรดี ศรีสุวรรณ์ |
| -ประเมินผลความพึงพอใจโครงการ |  |  |  |  |  |  |  |  |  |  |  |  | นส.อภิรดี ศรีสุวรรณ์ |
| -สรุปรายงานผลโครงการเป็นรูปเล่ม |  |  |  |  |  |  |  |  |  |  |  |  | นส.อภิรดี ศรีสุวรรณ์ |